Den Nord-Cimbriske Tilskuer, 1838-01-31
Politiske ogheder. Engeland. Fra London skrives under 16de Januar, at Jldebrandene formere sig i Landet og opvække almindelig bekymring; i mindre Stæder og Landsbyer rase svære Jldebrande, og selv i London ere flere Privathuse paa Nye blevne et Rov for Flammerne, Frosten vedbliver at være stærk, flere Mennesker ere frosne ihiel paa Gaderne i London, og Skibsfarten paa Themsen, er ganske standset ved den Mængde Driviis. J Edinborg ere Uroligheder forefaldne, foranledigede af en Fægtning med Sneeholde mellem Studenterne og Fabrikarbeiderne, hvorved især Musernes Sønner have ladet Forbigaaende og de nærliggende Vinduer lide meget under deres Kaadhed. Politiet arresterede nogle, men slap dem derpaa igjen løs. Næste Dag begyndte Studenterne 300 Md. stærk, igjen bevæbnede med Stokke at slaae alle Vinduer ind, og flere Jndividner bleve saarede ved Sneebolde, hvori der fandtes Stene. Politiet advarede forgjeves de unge Mennesker, og der opstod nu en haardnakket Fægtning mellem Studenterne og det ligeledes talrige Politi, hvoraf flere forbleve haardt saarede paa Valdpladsen, og 37 Studentere bleve arresterede; da imidlertid Øvrigheden forgiæves havde bestræbet sig for at bringe Rolighed tilveie, maatte et militairt Detaschement med fældet Bajonet omringe Academiet og indtage det ved Storm; men endnu vedbleve dog Studenterne om Aftenen at løbe gjennem Gaderne og slaae Vinduer ind. - Medens der i flere engelske Blade fremsættes allehaande Formodninger og den unge Dronnings tilkommende Valg af en Gemaal, befolkes Bedlam (Daarekisten) med ulykkelige Aspirantere til hendes Haand For nogle Dage siden har allerede det tredie Tilfælde af dette Slags fundet Sted, da en Mand kom ind i Buckinghampallads, og erklærede, at han havde en himmelsk Sendelse, og var kommen for at forlange Dronningen til ægte, og at man ogsaa gjerne kunne give ham Konge=Tittelen, da det ville glæde ham." Da man strax mærkede, at han var vanvittig, blev han, hvis Navn er Patrick Lindon, foreløbig indspærret i Vedlam, Frankerig. Det franske Blad Constitutionel indeholder en Beretning fra Berlin om Jldebranden i Petersborg; det hedder der blandt andet at 600 Personer ere brændte, qvalte eller slaaede ihiel af de nedstyrtende Rudera; de keiserlige Palladsbetjente skulle have faaet Knut osv. Dette synes vel at være noget overdrevent; imidlertid har de franske Blade faaet nok at sysselsætte sig med det store smukke Theatre italiens Brand i Paris, som er blevet et Rov for Flammerne den 14de De. Jlden opkom mellem Coulisserne om Natten efter Opførelsen af Mozarts Don Juan, og inden faa Timer aldeles ødelagde dette Thalias Tempel. Hvad der var det beklageligste var, at en af Directeurerne for Theatret, Hr. Savarini, der om Natten ville springe udaf Vinduet, styrtede med Hovedet paa en Steen, og slog sig ihiel paa Stedet; var han forblevet sit Værelse, havde han ræddet sit Liv, thi den Fløi af Bygningen, hvori han boede, tog ingen Skade, da Vinden under Branden sprang om. Flere Mennesker ere blevne saarede ved de nedstyrtende Bjelker. Under Branden styrtede en Mængde Tyve ind i de tilgrændsende Huse, forat stiæle og plyndre, saa at flere Beboere maatte med Pistolen i Haanden værge sig mod dette Pak. - Ogsaa i Paris ere nogle Personer omkomne ved den usædvanlige strænge Kulde, dog er denne igjen aftaget noget.